section_heading: Međunarodno djelovanje
paragraph_text: Kao istaknut orkestralni glazbenik upravo je Bojan Lhotka predstavljao našu zemlju u Svjetskom simfonijskom orkestru na turneji po SAD-u 1971., te u Svjetskom filharmonijskom orkestru koji je pod ravnanjem Carla Marie Giulinija god. 1985. koncertirao u Europi i SAD-u. Počev od god. 1995. Lhotka obnaša ekskluzivnu dužnost predsjednika Hrvatske olimpijske delegacije u kulturi.